Hó, jég és vírus - A Helix című sorozat az AXN műsorában - Blog - MinDig TV Home - MinDigTV Home
Kép forrása: http://when-will.net
Az Északi- és a Déli-sark világa titokzatos és egyben ijesztő is az átlagember számára. Kevesen jártak ott, de annál többen gondolják úgy, hogy el tudják képzelni az ottani viszonyokat. Már számos író és filmkészítő fantáziáját
megmozgatta ez az elzártság, a szélsőséges körülmények, akik azután a legkülönfélébb vészhelyzeteket vizionálták a kutatóállomások világába. Ebben a sorozatban egy tudóscsoportot küldenek az Északi-sarkra, mert a nemzetközi kutatóállomáson egy nagyon furcsa járvány ütötte fel a fejét.
Az odaérkező tudósok azzal szembesülnek, hogy egy nagyon veszélyes vírus szabadult el egy speciális kutatás során, és ha megfertőzi az embert, az ezt követően mintegy zombiként pusztítani kezd. A vírus megfékezését nehezíti, hogy senki
sem lehet abban biztos, hogy mi volt a kutatás eredeti célja. A felállított karantént sem fogadja mindenki egyetértéssel, miközben a bázis minden kapcsolata megszakad a külvilággal.
A Helix epizódjait hétköznaponként, fél 12 magasságában láthatják az AXN műsorában, mely elérhető a MinDig TV Extra Alapcsomagjában.